62022CO0416_INF
A Bíróság (tizedik tanács) 2023. július 19‑i végzése – EDP (Értékpapír‑forgalmazást terhelő adó)
C‑416/22. sz. ügy (
1
)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból világosan levezethető válasz – 2008/7/EK irányelv – Az 5. cikk (2) bekezdése – Tőkefelhalmozást terhelő közvetett adók – Kötvényelhelyezésre, részvényjegyzésre irányuló nyilvános ajánlatokra és kötvény‑visszavásárlásra irányuló ajánlatokra vonatkozó szolgáltatásokat terhelő bélyegilleték”
1.
Adórendelkezések – Jogszabályok harmonizálása – Tőkefelhalmozást terhelő közvetett adók – 2008/7 irányelv – Közvetettadó‑mentes ügyletek – Kötvények vagy más forgalomképes értékpapírok kibocsátása és forgalomba hozatala – A „kapcsolódó alaki követelmények” fogalma – Kötvények visszavásárlására vagy vételére vonatkozó ajánlatok közzétételéből, új kötvények forgalomba hozatalából és jegyzéséből, valamint új részvények alaptőke‑emelés céljából történő jegyzéséből álló pénzügyi közvetítési szolgáltatások – Kizártság
(2008/7 tanácsi irányelv, 5. cikk, (2) bekezdés, b) pont)
(lásd: 28., 29. pont)
2.
Adórendelkezések – Jogszabályok harmonizálása – Tőkefelhalmozást terhelő közvetett adók – 2008/7 irányelv – Közvetettadó‑mentes ügyletek– Részvények vagy kötvények kibocsátása és piaci forgalomba bocsátása – Fogalom – Átfogó tőkefelhalmozási ügylet szerves részét képező, részvény‑ és kötvénypiacon nyújtott pénzügyi közvetítési szolgáltatások – Bennfoglaltság
(2008/7 tanácsi irányelv, 5. cikk, (2) bekezdés, a) és b) pont)
(lásd: 34., 35. pont)
3.
Adórendelkezések – Jogszabályok harmonizálása – Tőkefelhalmozást terhelő közvetett adók – 2008/7 irányelv – Illetékek és hozzáadottérték‑adó – Értékpapír‑átruházásra felszámított illeték – Kötvénykibocsátás formájában felvett kölcsön visszafizetésével egyenértékű kötvény‑visszavásárlás – Az illeték alkalmazhatatlansága – Olyan kötvények vásárlása, amelyek nem eredményezik az e kötvények által megtestesített tartozás végleges megszűnését – Az illeték alkalmazhatósága
(2008/7 tanácsi irányelv, 6. cikk, (1) bekezdés, a) pont)
(lásd: 36., 37. pont)
4.
Adórendelkezések – Jogszabályok harmonizálása – Tőkefelhalmozást terhelő közvetett adók – 2008/7 irányelv – Közvetettadó‑mentes ügyletek – A forgalomképes értékpapírok piacán pénzügyi közvetítési szolgáltatásokat nyújtó hitelintézet által kapott díjazást terhelő bélyegilleték – Megengedhetetlenség – Harmadik személy szolgáltatásainak az értékpapír‑kibocsátó társaság általi kötelező igénybevétele – Hatás hiánya
(2008/7 tanácsi irányelv, 5. cikk, (2) bekezdés, a) és b) pont)
(lásd: 42., 43. pont és a rendelkező rész)
Rendelkező rész
A tőkeemelést [helyesen: tőkefelhalmozást] terhelő közvetett adókról szóló, 2008. február 12‑i 2008/7/EK irányelv 5. cikke (2) bekezdését
a következőképpen kell értelmezni:
azzal ellentétes az olyan nemzeti szabályozás, amely előírja, hogy bélyegilletéket kell kivetni arra a díjra, amelyet valamely tőkeegyesítő társaság fizet több olyan banknak, amelyeket pénzügyi közvetítési szolgáltatásokkal bízott meg, először is az e kötvények által megtestesített adósság végleges törlesztését eredményező kötvény‑visszavásárlásra vagy vásárlásra irányuló ajánlatok közzététele, másodszor, új kötvények forgalomba hozatala és jegyzése, és harmadszor, a jegyzett tőkéje megemelése érdekében új részvények jegyzése céljából, függetlenül attól, hogy a szóban forgó értékpapírokat kibocsátó társaságok jogilag kötelesek e harmadik személy szolgáltatásait igénybe venni vagy önként választották ezek igénybe vételét.
(
1
)	HL C 389., 2022.10.10.